इस आयोजन में लगभग दस लाख से अधिक लोगों शामिल हो रहे हैं. इस अवसर पर लगभग 100 विदेशी प्रतिनिधिमंडल, शाही गणमान्य व्यक्ति, राज्यों और सरकारों के प्रमुख भी वहां मौजूद है. शहर के अधिकारियों ने भीड़ को नियंत्रित करने के लिए बड़े सुरक्षा उपाय किए हैं.सेवानिवृत्त हुए 



पोप बेनेडिक्ट भी पोप फ्रांसिस के साथ इस आयोजन में शामिल थे. पोप बेनेडिक्ट इन दिनों 



वेटिकन में शांतिपूर्ण जीवन बिता रहे हैं.यह पहली बार है जब दो पूर्व पोप को एक साथ संत का दर्जा दिया जा रहा है.संवाददाताओं का कहना है कि इस क़दम को रोमन कैथोलिक चर्च के रूढ़िवादियों और सुधारवादियों को एक करने की कोशिश के तहत देखा जा रहा है.वेटिकन में जमा हुए श्रद्धालू कैरल गा रहे हैं. कुछ लोग अपना बिस्तर भी साथ लाए हैं और पिकनिक चेयर बिछा कर आगे की जगह सुनिश्चित कर रहे हैं. शनिवार से शुरू हुई बारिश की वजह से कई लोगों को छातों के साथ भी देखा जा सकता है.जर्मनी से आए एक पादरी जोसेफ़ विनसर ने कहा, "यह चर्च के लिए, ख़ास तौर पर कैथलिक समुदाय के लिए एक महान अवसर है. इस अवसर पर हम सभी एक जुट हैं.''पोप जॉन 23वें की 1963 में मृत्यु हुई थी. इटली के पोप जॉन 23वें को एक शांतिदूत के तौर पर देखा जाता है. उन्होंने द्वितीय विश्वयुद्ध के दौरान यहूदियों के ख़िलाफ़ कैथोलिक लोगों के पूर्वाग्रहों को ख़त्म करने के प्रयास किए थे.पोप जॉन पॉल द्वितीय भी अन्य धर्मों के लोगों तक पहुंच बनाने और युवाओं को उत्साहित करने के लिए सराहे जाते हैं.लेकिन उनके कार्यकाल में पादरियों द्वारा बच्चों के यौन शोषण के प्रति उनके खुलकर सामने न आने के लिए उनकी आलोचना भी होती है. 2005 में उनके अवसान के बाद उनके समर्थकों ने उन्हें संत का दर्जा दिए जाने की मांग की थी.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)